נתי אדלר

נתי אדלר (נולד ב-1 ביוני 1970) הוא יוצר ובמאי של קולנוע תיעודי ועלילתי, בשנים האחרונות מתמקד אדלר ביצירת סרטים וסדרות תיעודיות. סדרות התעודה שיצר וביים עוסקות בבחינה של התפוררות המשפחה בימינו. בסרטים העלילתיים שביים עסק אדלר בדמויות משולי החברה ובביקורת על המערכת הצבאית. אדלר גדל ברמת השרון. בוגר תיכון אלון ברמת השרון במגמת תיאטרון. בצה"ל שירת תחילה בנח"ל ובהמשך, בתור צלם ועורך וידאו בחיל האוויר. בוגר החוג לקולנוע וטלוויזיה באוניברסיטת תל אביב. במהלך לימודי הקולנוע כתב וביים את הסרט הקצר "אפס בהתלהבות" (1995). קומדיית אבסורד המתרחשת בצבא, בתור לקב"ן, ובה משחקים, בין היתר הקולנוען דורון צברי והמשורר איתן נחמיאס גלס. הסרט זכה בפרס הסרט הקצר הטוב ביותר בתחרות המכון הישראלי לקולנוע. ב-1998 כתב (עם איגור ויזמנסקי) וביים את סרט הגמר שלו "ספסיבה קינג-ג'ורג'". בתפקיד הגברי הראשי שיחק ישראל דמידוב. הסרט זכה בפרס מוגרבי על בימוי וצילום. ב-1999 אדלר ביים שלושה פרקים בסדרה התיעודית "זום". אחד מהפרקים - "ילדים בעיר זרה" - הוא הסרט התיעודי הראשון שנעשה על ילדי העובדים הזרים בישראל. אדלר הוא תסריטאי (ביחד עם שלומי פרי) ובמאי של "בוצ'אצ'י" – דרמה בת 52 דק' (2001). "בוצ'אצ'י" הופקה עבור 'רשת', במסגרת פרויקט "שיעור מולדת" בעריכת רנן שור. זוהי דרמה קומית המספרת על תחרות שירה שמתקיימת בבסיס חיל האוויר לקראת יום העצמאות. התחרות נערכת בין הטבחים לטייסים. הדרמה היא בעלת נקודת מבט אירונית על המעמדות בצבא. בדרמה משחקים משה פולקנפליקט, יונתן רוזן, פיני טבגר. דודו טסה, שהיה אז בתחילת דרכו, הלחין את המוזיקה ושיחק בתפקיד משנה. בשנת 2005 אדלר כתב את התסריט וביים ואת הסרט התיעודי "הכובעים של ירושלים". הסרט עוסק בכובעים בעיר - כסממן תרבותי, דתי, מעמדי ומגדרי. את המוזיקה לסרט כתב יוני בלוך. הסרט זכה בפרס פורום היוצרים התעודיים לעריכה והצילום, השתתף בתחרות הרשמית בפסטיבל אידפא באמסטרדם, ובעוד פסטיבלים רבים, ונרכש לשידור במספר רב של תחנות טלוויזיה באירופה. בשנת 2006, אדלר יוצר ובמאי ראשי של "הבטחנו זה לזו" - סדרה תיעודית בת שישה פרקים על תופעת הגירושין בישראל. הסדרה שודרה בערוץ 10 בהנחיית קובי מידן. כל פרק עוסק בנושא אחר שמאפיין גירושין – הילדים, המעבר מאהבה למלחמה, נאמנות ובגידות, המשפחות החדשות שנוצרות בסיבוב השני, החיפוש אחרי בן זוג חדש והפרק האחרון עוסק בבנים להורים גרושים המנסים ליצור זוגיות. בשנת 2007 חזר לעסוק בקולנוע עלילתי וביים את "קולולוש", סרט טלוויזיה עלילתי באורך מלא, על פי תסריט של שאול ביבי ועופר טבצ'ניק. בסרט משחקים אלון אבוטבול, יונתן רוזן ושושה גורן. ב-2009 יזם ביחד עם ערוץ שמונה ואתר "פליקס" פרויקט בשם "אלוהים ואני". מטרת הפרויקט הייתה לעשות סרט בשיתוף הגולשים, הגולשים נקראו לשלוח קטעי וידאו על הקשר שלהם עם אלוהים, ששולבו בסרט. זהו סרט שמתאר את הקשר האישי של אדלר עם אלוהים, כאדם חילוני שאינו קשור לדת הממוסדת. בשנת 2010 אדלר יזם ביים ושימש כעורך הראשי של הסדרה התיעודית "בטבעת זו", ששודרה שתי עונות רצופות ששודרה בערוץ 10. הסדרה, בהנחיית גלית גוטמן, עוסקת במשברים בחיי הנישואין בישראל. כל פרק בוחן סיבה אחרת שגורמת לנישואים להפסיק לתפקד - משבר הילד הראשון, חלוקת התפקידים בין הקריירה לטיפול בילדים. הסדרה זכתה לרייטינג גבוה ולביקורות משבחות, פורמט הסדרה נמכר למספר תחנות שידור בינלאומיות וב-2014 הוא מופק בצרפת. ב-2011, כהמשך לסדרה "בטבעת זו", יזם וביים אדלר את הסדרה "אחים לכל החיים". הסדרה עוסקת בקשרים בין אחים ואחיות והיא שודרה בערוץ 10. אדלר היה חבר הנהלת איגוד הבמאים במשך שנתיים (2004-2002). שימש כלקטור וחונך בפרויקט "כרטיס ביקור" בקרן החדשה לקולנוע וטלוויזיה. הוא מנחה מאז שנת 2012 בחממה לפיתוח פרויקט דוקומנטארי במסגרת איגוד הבמאים. בנוסף, ביים גם סרטי דוקו כמו: "מכתב אישום" – על רצח רבין. "הזאב" – על זאב רוזנשטיין. וחלק מהפרקים בסדרות דרמה כמו: "דקות של תהילה". ו"תיק סגור". עודד ירון, אלוהים, גרסת השיתוף, באתר הארץ, 4 בנובמבר 2008 "אלוהים ואני" – דף הסרט באתר המפיצה – רות דיסקין רותה קופפר, כאב שאינו מתיישן, באתר הארץ, 23 בינואר 2006 קולולוש: 2006. באתר קרן רבינוביץ(הקישור אינו פעיל) נתי אדלר, במסד הנתונים הקולנועיים IMDb (באנגלית) הכובעים של ירושלים: 2005 ביקורת על הסרט מאתר "מדיה ריוויו" בארצות הברית: מאמר על הסרט במגזין התרבות המקוון Leonardo "הכובעים של ירושלים" – קטע מהסרט דף הסרט באתר הקרן החדשה לקולנוע וטלוויזיה "בטבעת זו" – ביקורות מורן שריר, בטבעת זו: סוף סוף מישהו אומר שנישואין זו מחלה, באתר הארץ, 19 באוקטובר 2010 סמדר שילוני, באתי בשביל גלית, נשארתי בגלל התוכנית, באתר ynet, 19 באוקטובר 2010 אלונה בידר, בטבעת זו: כמו מופע סטנד-אפ, אבל עצוב, באתר הארץ, 30 בנובמבר 2010 רון קסלר, טיפול זוגי: על "בטבעת זו", בשבועון רייטינג, 16 ביוני 2011 רון קסלר, חוות הטבעת: על "בטבעת זו", בשבועון רייטינג, 19 באוקטובר 2010 "בטבעת זו" – פרקי הסדרה לצפייה ישירה "אחים לכל החיים: - ביקורות לילך וולך‏, "אחים לכל החיים": גלית גוטמן מתבגרת בחן, באתר וואלה, 11 ביולי 2012 זיו יצחקי, אחים לכל החיים: גלית גוטמן רוצה להיות מלכת האמפתיה, באתר הארץ, 10 ביולי 2012 כל הפרקים לצפייה ישירה בוצ'אצ'י: 2001 שיר הנושא של הסרט: מילים ולחן דודו טסה, סרטון באתר יוטיוב רוגל אלפר, "בוצ'אצ'י": ביקורת, בעיתון הארץ, 26 בנובמבר 2001 אתר הסרט ב"סל תרבות" "אפס בהתלהבות" הסרט במלואו לצפייה ישירה, סרטון באתר יוטיוב "ספסיבה קינג ג'ורג'" קטע מהסרט(הקישור אינו פעיל) דף אישי באתר איגוד הבמאים ריאיון עם איריס קול – רדיו ללא הפסקה על הסרט "קח לך אישה שנייה 2012 "הפנים של תורמות הביציות" רשת. 2012. מיה סלע, העולם הוא ערפד, באתר הארץ, 17 באוגוסט 2012 כל הסרט לצפייה ישירה, סרטון באתר יוטיוב